Branderplankryer-moord: Man vra nie borgtog | Netwerk24
Sakesiening: Hoe kom ons uit die doodspiraal?
Die staat van inperking gaan die ekonomie in 'n doodspiraal plaas as daar nie op groot skaal ekonomiese beleidsveranderings gemaak word nie.
Dae vlieg verby soos slakke op langverlof
En dit was oggend en dit was middag en dit was aand en dit was vroegoggend en dit was laatoggend en dit was vroegmiddag en dit was laatmiddag en dit was vroegaand en dit was laataand en is dit nou genadiglik vroegoggend op dag elf.
Beeld sê: Realisme nou gevra op Dag 11 van inperking
Suid-Afrikaners werk in die meeste opsigte goed saam met die nasionale inperking, reeds bekende probleme in ag geneem.
Branderplankryer-moord: Man vra nie borgtog
Deur Jana Breytenbach 21 Mei 2019 15:59
Die man wat van die moord op 'n branderplankryer van Kaapstad aangekla word, het besluit om nie om borgtog aansoek te doen nie.
Stoffel Wilschutt (30) van Ocean View in Kaapstad het Dinsdag in die landdroshof in Simonstad op onder meer 'n aanklag van moord op David Wolfromm (38) verskyn.
David Wolfromm (38) voor met die kitaar. Foto: Facebook
Netwerk24 Foto: Facebook
Wolfromm, 'n volhoubare-energie-ingenieur, is sowat twee weke gelede gekaap kort nadat hy by die Witsandstrand by Kommetjie gaan branderplankry het.
Sy lyk is op 8 Mei in Slangkopstraat, Ocean View, in die
kattebak van sy brandende Nissan X-Trail gekry.
Eric Ntabazalila, woordvoerder van die direkteur van openbare vervolging (DOV), sê Wilschutt het Dinsdag besluit om nie 'n aansoek om borgtog by die hof in te dien nie. Hy staan tereg op aanklagte van kaping, roof met verswarende omstandighede, moord en die besit van 'n ongelisensieerde vuurwapen en ammunisie. Hy is die naweek ná die moord in hegtenis geneem.
Lt.kol Andrè Traut, polisiewoordvoerder, het bevestig dat die polisie nog na 'n tweede verdagte soek.
Volgens Ntabazalila het die hof beslis dat geen foto's van Wilschutt gepubliseer mag word voordat die ondersoek na die saak nie afgehandel is nie.
Die polisie het op 'n ongelisensieerde vuurwapen en ammunisie beslag gelê, asook op motorsleutels, vermoedelik dié van Wolfromm se gekaapte
Dié saak is tot 27 Junie vir verdere ondersoek uitgestel. Wilschutt bly in aanhouding.
* Hy sal Donderdag weer saam met 'n medebeskuldigde, Mark Williams, in dieselfde hof op aanklagte van roof met verswarende omstandighede in verband met 'n onverwante saak verskyn.